rejauldu/bengali-wikipedia huggingface dataset:
মাহমুদ মসজিদ () জার্মানির জুরিখের ফোর্শস্ট্রাসে অবস্থিত একটি মসজিদ। এটি আহমদিয়া মুসলিম সম্প্রদায়ের মালিকানাধীন এবং তাদের দ্বারাই পরিচালিত। এই মসজিদে একটি মিনার রয়েছে, এর নবনির্মাণ সুইজারল্যান্ড জনগনের ভোটের মাধ্যমে নিষিদ্ধ করা হয়েছে।http://www.mohavedailynews.com/articles/2009/11/30/news/nation/nation4.txt  ১৯৬২ সালের ২৫শে আগস্ট তারিখে আহমদিয়া আন্দোলনের প্রতিষ্ঠাতা মির্জা গোলাম আহমদের কন্যা আমাতুল হাফিজ বেগম এর ভিত্তি প্রস্তর স্থাপন করেছিলেন। ১৯৬৩ সালের জুন মাসে স্যার মুহাম্মদ জাফরুল্লাহ খান এবং জুরিখের সিটি-প্রেসিডেন্ট, এমিল ল্যান্ডল্টের উপস্থিতিতে এই মসজিদটি উদ্বোধন করা হয়।  ১৯৬২ সালের জুন থেকে ১৯৭৫ সালের জানুয়ারি পর্যন্ত এই মিশনের নেতৃত্বে ছিলেন মোশতাক আহমদ বাজওয়া।   আরও দেখুন   সুইজারল্যান্ডে ইসলাম  ইউরোপের মসজিদের তালিকা   তথ্যসূত্র    বহিঃসংযোগ    সুইজারল্যান্ডে আহমদিয়া মুসলিম জামায়াত   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:সুইজারল্যান্ডের মসজিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: delete.  বোধিসত্ত্ব (আলাপ) ০৮:৩১, ২৬ সেপ্টেম্বর ২০১৬ (ইউটিসি) বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেস   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (সংস্থা ও কোম্পানি) অনুযায়ী উল্লেখযোগ্য নয়। কয়েকটা পত্রিকায় প্রেস রিলিজ/সংবাদ ছাপানোয় যথেষ্ট উল্লেখযোগ্য পূরণ করে না। তাছাড়া নিবন্ধে তেমন কিছু লেখাও নেই।    ~ মহীন   (আলাপ) ০৭:৫১, ১১ সেপ্টেম্বর ২০১৬ (ইউটিসি) ইতিপূর্বে একাধিকবার এই নিবন্ধটি মুছে দেয়া হয়েছিলো; বর্তমানেও এটি দ্রুত অপসারণেরই যোগ্য। আলোচনার অবকাশ নেই। । - Ashiq Shawon (আলাপ) ১৫:৫৯, ১১ সেপ্টেম্বর ২০১৬ (ইউটিসি)  প্রস্তাবনা অনুযায়ী। কায়সার আহমাদ (আলাপ) ১৬:১১, ১১ সেপ্টেম্বর ২০১৬ (ইউটিসি)   প্রস্তাবনা অনুযায়ী। Ibrahim Husain Meraj (আলাপ) ১২:৪১, ১৭ সেপ্টেম্বর ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
গোকুলানন্দ গীতিস্বামী (নভেম্বর ২৬, ১৮৯৬ - জুলাই ১০, ১৯৬২) বিষ্ণুপ্রিয়া মণিপুরী সাহিত্যের অন্যতম পথিকৃৎ। তিনিই সর্বপ্রথম বিষ্ণুপ্রিয়া মণিপুরীদের ভেতর জাতীয়তাবোধ ও মাতৃভাষার প্রতি চেতনা জাগ্রত করেন। গোকুলানন্দ মুলত ছিলেন একজন চারণকবি। তৎকালীন মণিপুরী সমাজের শিক্ষিত একটি বৃহদাংশ যখন সাহেবি এবং বাঙালি চালচলন রপ্ত করতে ব্যস্ত, ঠিক সেই সময় মাতৃভাষায় নানান কবিতা, গান, গীতিপালা লিখে সেগুলোর পরিবেশনা নিয়ে ঘুরতেন গ্রাম থেকে গ্রামে। নিজস্ব ভাষা সংস্কৃতি আচার নিয়ম সবকিছু বিস্মৃত হয়ে এই সমাজ যখন প্রায় নিশ্চিহ্ন হবার দ্বারপ্রান্তে, তখন গীতিস্বামী সক্রেটিসের মতো নতুন আশার, নতুন সম্ভাবনার বাণী ঘরে ঘরে ফেরী করে বেড়িয়েছেন ক্লান্তিহীনভাবে। তিনি দেখিয়ে দিলেন, এই ভাষা এই সংষ্কৃতির ভেতরেও বিপুল সম্ভাবনা রয়েছে। শুধুমাত্র লোকমুখে প্রচারিত এই দরিদ্র ভাষাটি দিয়েও রচিত হতে পারে উৎকৃষ্ট সাহিত্য, শিল্পরস।   জন্ম ও কর্মজীবন  গোকুলানন্দের জন্ম বাংলাদেশের বর্তমান মৌলভীবাজার জেলার কমলগঞ্জ থানার মাধবপুর ইউনিয়নের জবলারপার নামের এক প্রত্যন্ত গ্রামে, ১৮৯৬ সালের ২৬ নভেম্বর তারিখে। তিনি মাধবপুরে নিম্নবাংলা পাশ করার পর ইংরেজি পড়ার জন্য ত্রিপুরায় চলে যান। সেখানে অস্টম মান পর্যন্ত পড়েছিলেন। এরপর ১৯২৫ সালে ত্রিপুরার রাতাছড়া গ্রামে ব্যক্তিগত উদ্যোগে একটি প্রাথমিক বিদ্যালয়ে প্রতিষ্ঠা করেন এবং সেখানে নিজে শিক্ষক হয়ে পাঠদান শুরু করেন। পাশাপাশি শুরু করেন মাতৃভাষা বিষ্ণুপ্রিয়া মণিপুরীতে গান ও নাট্যপালা লেখার কাজ।   সমাজ সংস্কার  গান গেয়ে সমাজকে জাগানোর দ্বায়িত্বে স্বেচ্ছায় কাঁধে তুলে নেন, পাশাপাশি চলে নাট্যপালা মঞ্চায়ন। সমাজ রাজনীতি বিষয়ে গোকুলানন্দের জ্ঞান ও মতাদর্শ ছিল স্বচ্ছ ও শক্তিশালী। গোঁড়ামি ও পশ্চাৎপদতার বিরুদ্ধে তার অবস্থান গানে গানে স্পষ্ট করেন। এজন্যে কম লাঞ্ছনা গঞ্জনা সইতে হয়নি গোকুলানন্দকে। সমাজের উচ্চশ্রেণীর ব্যক্তিরা যারা তাকে একসময় 'পাগল', 'কাক' ইত্যাদি বিশেষনে অভিহীত করেছে, তারাই একসময় তাকে "গীতিস্বামী" নামক সম্মানসূচক উপাধিতে ভূষিত করতে বাধ্য হয়েছে।   গোকুলানন্দ রচনাপঞ্জী  গীতিস্বামীর সামাজিক সংস্কার মুলক রচনারগুলোর মধ্যে সবচেয়ে উল্লেখযোগ্যগুলো হলো - 'মাতৃমঙ্গল গীতাভিনয়', 'সমাজ সংস্কার' ইত্যাদি নাটকগুলো। গোকুলানন্দ গীতিস্বামী রচিত পদাবলী কীর্ত্তনের মধ্যে - বাসক, নৌকাবিলাস, মোহিনীবেশ, মান, মাথুর ইত্যাদি নানান রসকীর্ত্তনগীতির কথা উল্লেখ করা যায়। এছাড়া বিষ্ণুপ্রিয়া মণিপুরী সমাজ নিয়ে অসংখ্য সমাজ-সংস্কারমুলক গান, কবিতা এবং নাটকের পাশাপাশি নীতিশাস্ত্র বা চরিত্র গঠনমুলক নানান বাণী রেখে গিয়েছেন।   শেষ জীবন  বাংলাদেশ ভারত দুদেশেই মণিপুরী সমাজে ব্যাপক জনপ্রিয় এই গীতিকবি ১৯৬২ সালের ১০ জুলাই মৃত্যুবরণ করেন, সেদিন ত্রিপুরা সরকার গোটা রাজ্যে সাধারণ ছুটি ঘোষণা করে।   বহিঃসংযোগ  গীতিস্বামীর করপেখ কতহান   তথ্যসূত্র    ফাগু (বিষ্ণুপ্রিয়া মণিপুরী ভাষার পত্রিকা), বর্ষ - ২, সংখ্যা - ১০, শিলচর, ১৯৬২  প্রবন্ধ মালা (৩য় খন্ড), ড. কালীপ্রসাদ সিংহ, শিলচর, ১৯৯১  নিখিল বিষ্ণুপ্রিয়া মণিপুরী সাহিত্য পারিষদের ষ্মরনিকা, ২০০৬  Barun Kumar Sinha. Imarging Pattern of the Bisnupriya Manipury Society- A Study in Cultural Identity, an essay. Dept. Of English, S.S.College Hailakandi.  বিষয়শ্রেণী:১৮৮৬-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:ভারতীয় কবি বিষয়শ্রেণী:ভারতীয় সমাজসেবক বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:২০শ শতাব্দীর ভারতীয় কবি
১৮০২ যুক্তরাজ্যের সাধারণ নির্বাচন ছিল যুক্তরাজ্যের দ্বিতীয় সংসদের হাউস অফ কমন্সের নির্বাচন। গ্রেট ব্রিটেন এবং আয়ারল্যান্ডের ইউনিয়নের পরে এটি অনুষ্ঠিত প্রথম নির্বাচন। প্রথম সংসদটি গ্রেট ব্রিটেন এবং আয়ারল্যান্ড রাজ্যের প্রাক্তন সংসদের সদস্যদের নিয়ে গঠিত হয়েছিল।  গ্রেট ব্রিটেনের পার্লামেন্ট ১৭৯৬ সালে শেষ সাধারণ নির্বাচন অনুষ্ঠিত হয়। আয়ারল্যান্ডের পার্লামেন্টের চূড়ান্ত নির্বাচন ১৭৯৭ সালে অনুষ্ঠিত হয়।  ১৮০২ সালের ২৯ জুন প্রথম সংযুক্ত সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮০২ সালের ৩১ আগস্ট নতুন সংসদের বৈঠক ডাকা হয়েছিল। (সর্বোচ্চ মেয়াদ হতে পারে এবং সাধারণত কমানো হয়েছিল, মেয়াদ শেষ হওয়ার আগেই রাজশাসক সংসদ ভেঙে দিয়ে।)   রাজনৈতিক পরিস্থিতি  নেপোলিয়নিক যুদ্ধের সময় অফিসে টোরি প্রধানমন্ত্রী হেনরি অ্যাডিংটন সরকারপন্থী হুইগস এবং টোরিদের একটি যুদ্ধকালীন প্রশাসনের নেতৃত্ব দেন। এই সরকারকে সম্মিলিতভাবে "অ্যাডিংটোনিয়ানস" হিসাবে উল্লেখ করা হয়।  পূর্ববর্তী প্রধানমন্ত্রী উইলিয়াম পিট দ্য ইয়াংগার ১৮০১ সাল থেকে অফিসের বাইরে ছিলেন। রাজা তৃতীয় জর্জ পিটকে ইউনিয়ন অনুসরণ করে ক্যাথলিক মুক্তির (ক্যাথলিকদের পার্লামেন্টে বসতে দেওয়া) সম্মত হতে অস্বীকার করে পদত্যাগ করতে বাধ্য করেছিলেন। সংসদে তার দলটি সাধারণত অ্যাডিংটন মন্ত্রিসভার সমর্থক ছিল, তবে এটি থেকে আধা-বিচ্ছিন্ন ছিল।  ১৮০২ সালের ২৫ মার্চ অ্যামিয়েন্সের চুক্তি ফ্রান্সের সাথে শান্তি নিয়ে আসে, যার সাথে গ্রেট ব্রিটেন ১৭৯২ সাল থেকে যুদ্ধে লিপ্ত ছিল। আন্তর্জাতিক পরিস্থিতি অস্বস্তিকর ছিল এবং যুদ্ধের পুনর্নবীকরণ সম্ভব ছিল।  নির্বাচনে অ্যাডিংটন এবং পিটের অনুসারীদের সমন্বয় চার্লস জেমস ফক্সের বিরোধী হুইগসকে স্বাচ্ছন্দ্যে পরাজিত করে।   নোট    তথ্যসূত্র    British Electoral Facts 1832–1999, compiled and edited by Colin Rallings and Michael Thrasher (Ashgate Publishing Ltd 2000). Source: Dates of Elections – Footnote to Table 5.02  British Historical Facts 1760–1830, by Chris Cook and John Stevenson (The Macmillan Press 1980). Source: Types of constituencies – Great Britain  His Majesty's Opposition 1714–1830, by Archibald S. Foord (Oxford University Press 1964)  Parliamentary Election Results in Ireland 1801–1922, edited by B.M. Walker (Royal Irish Academy 1978). Source: Types of constituencies – Ireland  ১৮০২
হীরে মানিক জ্বলে কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত  উপন্যাস। ১৯৪৬ সালে সর্বপ্রথম প্রকাশিত হয় রমাঞ্চকর উপন্যাসটি।  সংক্ষিপ্তসার সুশীল, একজন সাহসী বাঙালি ছেলে সাথে সনৎ ও জামাতুল্লাকে নিয়ে আসেন  ডাচ ওয়েস্ট ইন্ডিজের একটি দ্বীপে। সেখানে তার  রোমাঞ্চকর এক অভিযানে যায়। যেখানে তারা আবিষ্কার করে প্রাচীন হিন্দু রাজ্যের রাজধানী এ রাজপ্রাসাদ। সেই ধ্বংসপ্রাপ্ত রাজধানী শহরের মধ্যেই একটি গুহা এবং বেশ কিছু অমূল্য পাথর ও অন্যান্য ধনসম্পদ খুঁজে পায়। কিন্তু দুর্ভাগ্যজনকভাবে সেখানে বিপদ তাদের জন্য অপেক্ষা করছিল।  প্রধান চরিত্র  সুশীল  সনৎ  জামাতুল্লা  ইয়ার হোসেন  তথ্যসূত্র  বহিঃসংযোগ  বিষয়শ্রেণী:বাংলা ভাষার উপন্যাস বিষয়শ্রেণী:বিভূতিভূষণ বন্দ্যোপাধ্যায়ের উপন্যাস বিষয়শ্রেণী:২০শ শতাব্দীর ভারতীয় উপন্যাস বিষয়শ্রেণী:অভিযানমূলক উপন্যাস বিষয়শ্রেণী:বাংলা ভাষার ভারতীয় উপন্যাস
দেবপ্রিয়া রায় একজন ভারতীয় লেখিকা। তিনি তার বই ফ্রেন্ডস ফ্রম কলেজ, ইন্দিরা এবং দ্য হিট অ্যান্ড ডাস্ট প্রজেক্টের জন্য সবচেয়ে বেশি পরিচিত। তিনি তার স্বামী সৌরভ ঝায়ের সাথে নতুন দিল্লিতে থাকেন।   প্রারম্ভিক জীবন ও শিক্ষা  রায় কলকাতায় জন্মগ্রহণ করেন এবং কলকাতা গার্লস হাই স্কুলে অধ্যয়ন করেন।  তিনি যথাক্রমে প্রেসিডেন্সি বিশ্ববিদ্যালয় এবং জওহরলাল নেহরু বিশ্ববিদ্যালয় থেকে ইংরেজি সাহিত্যে স্নাতক ও স্নাতকোত্তর ডিগ্রি অর্জন করেন। তিনি পুরস্কার বিজয়ী কবি ও নাট্যকার এইচ. এস. শিবপ্রকাশের তত্ত্বাবধানে এবং প্যারিস বিশ্ববিদ্যালয় ৮ এর অধ্যাপক কাতিয়া লেগেরেটের সহ-তত্ত্বাবধানে জওহরলাল নেহরু বিশ্ববিদ্যালয় থেকে ভরত মুনি নাট্যশাস্ত্রের উপর পিএইচডি ডিগ্রি অর্জন করেন।   কর্মজীবন  রায় তার কর্মজীবন শুরু করেন দ্য ভ্যাগ উমেনস হ্যান্ডবুক দিয়ে, এটি একটি অদ্ভুত উপন্যাস যা হার্পারকলিন্স দ্বারা ২০১১ সালের মার্চ মাসে প্রকাশিত হয় এবং পরবর্তীতে ইন্ডিয়া টুডে বেস্টসেলার তালিকায় স্থান পায়।  তার দ্বিতীয় বইটি ছিল দ্য ওয়েট লস ক্লাব: দ্য কিউরিয়াস এক্সপেরিমেন্টস অব ন্যান্সি হাউজিং কোপারেটিভ, যা ২০১৩ সালের জুলাইয়ে রূপা পাবলিকেশন্স দ্বারা প্রকাশিত আরেকটি অদ্ভুত উপন্যাস।  ২০১৫ সালে তিনি স্বামী সৌরভ ঝায়ের সাথে "অত্যন্ত কম বাজেটে" লোকাল বাসে ভারতে ভ্রমণের কাহিনী বর্ণনা করে দ্য হিট অ্যান্ড ডাস্ট প্রজেক্ট নামক একটি বই বের করেন। যেটি সেসময় হিন্দুস্তান টাইমস-এসি নেলসনের তালিকায় শীর্ষে আত্মপ্রকাশ করে এবং চমৎকার পর্যালোচনাও পায়। দ্য হিট অ্যান্ড ডাস্ট প্রজেক্ট একটি প্রথম শ্রেণীর গতিশীল বই।  দ্য হিট অ্যান্ড ডাস্ট প্রজেক্টের অনুক্রমে ম্যান. উমেন. রোড নামক তার একটি টিজার সম্প্রতি ইন্ডিয়ান এক্সপ্রেসে প্রকাশিত হয়েছে।  ২০১৭ সালে রায় শিল্পী প্রিয়া কুরিয়ানের সাথে ইন্দিরা গান্ধীকে নিয়ে ইন্দিরার একটি গ্রাফিক জীবনী লিখেন - এটি মূলত ইন্দিরা থাপা (ইন্দিরা গান্ধীর নামানুসারে) নামক একজন তরুণ শিক্ষার্থী সম্পর্কে একটি অনন্য বই, যে তার প্রিয় শিক্ষক দ্বারা তার নামে প্রবন্ধ লিখতে একটি অস্বাভাবিক অ্যাসাইনমেন্টের দায়িত্ব পায়। ওয়েস্টল্যান্ড'স ইমপ্রিন্ট, কনটেক্সট দ্বারা প্রকাশিত বইটি কাল্পনিক গদ্য ও গ্রাফিক জীবনীর বইগুলোর মধ্যে একটি।  ২০১৮ সালের জুনে তিনি দ্য টেলিগ্রাফে দ্য রোমান্টিকস অব কলেজ স্ট্রিট নামক একটি ধারাবাহিক উপন্যাস প্রকাশনা শুরু করেন। পরবর্তীতে এটি একটি বই হিসাবে একত্রিত হয় এবং এক বছর পরে ওয়েস্টল্যান্ড দ্বারা ফ্রেন্ডস ফ্রম কলেজ শিরোনামে প্রকাশিত হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:বাঙালি লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:ভারতীয় লেখক বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:ভারতীয় ঔপন্যাসিক বিষয়শ্রেণী:পশ্চিমবঙ্গের লেখিকা বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় নারী ঔপন্যাসিক বিষয়শ্রেণী:ভারতের ইংরেজি ভাষার লেখক বিষয়শ্রেণী:২১শ শতাব্দীর ভারতীয় লেখক
দীপঙ্কর দে (জন্ম: ৫ জুলাই ১৯৪৪) একজন ভারতীয় বাঙালি টেলিভিশন ও চলচ্চিত্র অভিনেতা ৷ তিনি বহু চলচ্চিত্রে এবং বিভিন্ন চরিত্রে অভিনয় করেছেন, যার মধ্যে নায়ক, খলনায়ক ও অনেক গুরুত্বপূর্ণ চরিত্রও রয়েছে ৷  তার অভিনীত প্রথম চলচ্চিত্র ছিলো সত্যজিৎ রায় -এর সীমাবদ্ধ (Company Limited, ১৯৭১) ৷ এছাড়াও তিনি সত্যজিৎ রায়ের গণশত্রু (Enemy of the People, ১৯৯০), শাখা প্রশাখা (Branches of the Tree, ১৯৯০) এবং আগন্তুক (The Stranger, ১৯৯১) চলচ্চিত্রেও অভিনয় করেন ৷ এখন অবধি তিনি অনেক আর্ট হাউস এবং বাণিজ্যিক চলচ্চিত্রে কাজ করেছেন ৷  নির্বাচিত চলচ্চিত্রের তালিকা   মন্দবাসার গল্প (২০১৭)  শঙ্খচিল (২০১৬)  হর হর ব্যোমকেশ (২০১৫)  আগন্তুকের পরে (২০১৫)  শেষ অঙ্ক  (২০১৫)  বাদশাহী আংটি (২০১৪)  ইয়ংগিস্তান (২০১৪)  হাইওয়ে (২০১৪)  চ্যালেঞ্জ ২ (২০১৪)  অর্জুন — কলিম্পং এ (২০১৩)  ছায়াময় (২০১৩)  হেমলক সোসাইটি (২০১২)  চিত্রাঙ্গদা (২০১২)  অস্ত্র (২০১২)  ফান্দে পড়িয়া বগা কান্দে রে (২০১১)  শত্রু (২০১১)  হিটলিস্ট (২০০৯) - অতিথি হিসেবে  আয়নাতে (২০০৮) - মামা হিসাবে  সংগ্রাম (২০০৫)  সূর্য (২০০৪)  মায়ের আঁচল (২০০৩)  মোহনার দিকে  কৈলাসে কেলেঙ্কারি (২০০৭)  আগন্তুক (১৯৯১)  শাখা প্রশাখা (১৯৯২)  পরমা (১৯৮৪)  বাঞ্ছারামের বাগান (১৯৮০)  জন অরণ্য (১৯৭৬)  সীমাবদ্ধ (১৯৭১) রণক্ষেত্র  টেলিভিশন সালধারাবাহিকের নামচরিত্রের নামচ্যানেলের নাম ২০১৬ - ২০১৭ জড়োয়ার ঝুমকো পান্নালাল রায় জি বাংলা ২০১৭ - ২০১৮ ভজ গোবিন্দ প্রতাপ নারায়ণ চৌধুরী স্টার জলসা ২০১৮ জয় কানাইয়া লাল কী জানকী নাথ চৌধুরী স্টার ভারত ২০১৯ - বর্তমান কলের বউ  নরনারায়ণ স্টার জলসা  ২০১৯ - বর্তমান কনক কাঁকন সাম্যময় লাহিড়ী কালার্স বাংলা   পুরস্কার ১৯৮৬ জাতীয় চলচ্চিত্র পুরস্কার: শ্রেষ্ঠ সাপোর্টিং অভিনেতা: পরমা   তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:Bengali male actors বিষয়শ্রেণী:বাংলা চলচ্চিত্র অভিনেতা বিষয়শ্রেণী:Best Supporting Actor National Film Award winners বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:১৯৪৪-এ জন্ম বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:ঝাড়খণ্ডের অভিনেতা
এম এ আউয়াল বলতে বোঝানো যেতে পারে:   এম এ আউয়াল (লক্ষ্মীপুরের রাজনীতিবিদ) –বাংলাদেশের লক্ষ্মীপুর-১ আসনের সাবেক সংসদ সদস্য।  এম এ আউয়াল (নারায়ণগঞ্জের রাজনীতিবিদ) –বাংলাদেশের নারায়ণগঞ্জ-২ আসনের সাবেক সংসদ সদস্য।   আরও দেখুন    এ কে এম এ আউয়াল –বাংলাদেশের পিরোজপুর-১ আসনের সাবেক সংসদ সদস্য।  আবদুল আউয়াল জৌনপুরী –ইসলামী পণ্ডিত (আলেম) লেখক ও ধর্মপ্রচারক ছিলেন।  আবদুল আউয়াল মিন্টু –বাংলাদেশের ব্যবসায়ী। যিনি এফবিসিসিআইয়ের সাবেক প্রেসিডেন্ট এবং রাজনীতিবিদ।  আবদুল আউয়াল –বাংলাদেশ আওয়ামী লীগের রাজনীতিবিদ।  আবদুল আউয়াল সরকার –বীর প্রতীক খেতাব প্রাপ্ত বাংলাদেশের মুক্তিযোদ্ধা।
মাগোক-ই-কুরপা মসজিদ হলো উজবেকিস্তানের বোখারা শহরের একটি ঐতিহাসিক মসজিদ। এটি ১৬৩৭ সালে নির্মিত হয়েছিল। মসজিদটি বুখারার ঐতিহাসিক কেন্দে অবস্থিত, পো-ই-কল্যাণ প্রায় ২৫০ মিটার দক্ষিণ-পশ্চিমে এবং তোকি-তেলপাক-ফুরুশনের ব্যবসায়ের কেন্দ্র থেকে ১০ মিটার পশ্চিমে। মসজিদটি ইউনেস্কোর বিশ্ব ঐতিহ্যবাহী স্থানের অংশ।602. ইউনেস্কো  স্থাপত্য মাগক-ই-কুরপা মসজিদটির আয়তক্ষেত্রাকারে ১৫×২৪ বর্গ মিটার পর্যন্ত বিস্তৃত। এটি দুটি তলাবিশিষ্ট ভবন, নীচের তলাটি একটি প্রায় পুরো পৃথিবী পৃষ্ঠের নিচে। যার কারণে মসজিদের নামে "মাগোক-ই" সংযোজন করা হয়, যার অর্থ "গর্তে" বা "পাতালে"। অপর একটি "অন্তর্ভূমি" মসজিদ মাগক-ই-আত্তারি মসজিদ, প্রায় ১৫০ মিটার দক্ষিণ-পূর্ব দিকে অবস্থিত।  মসজিদটিতে বারোটি গম্বুজ রয়েছে। প্রধান গম্বুজটি নলাকার কেদারের উপর অবস্থিত এবং মাটি থেকে উচ্চতা প্রায় ২০ মিটার। আরো দেখুন  উজবেকিস্তানের মসজিদের তালিকা  তথ্যসূত্র  বিষয়শ্রেণী:বোখারার মসজিদ বিষয়শ্রেণী:বোখারা বিষয়শ্রেণী:১৬৩৭-এ সম্পন্ন মসজিদ
সাইপ্রাস ১৯৮০ সালে অভিষেকের পর থেকে প্রতিটি গ্রীষ্মকালীন ও শীতকালীন অলিম্পিক গেমসে অংশগ্রহণ করেছে। সাইপ্রাস প্রথম পদক জিতে ২০১২ গ্রীষ্মকালীন অলিম্পিকে, যেখানে পুরুষদের সেইলিং প্রতিযোগিতায় ব্রোঞ্জ পদক জিতেছিল।   পদক তালিকা    গ্রীষ্মকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ১৪   ০  ০  ০  ০  –   ১০   ০  ০  ০  ০  –   ৯   ০  ০  ০  ০  –   ১৭   ০  ০  ০  ০  –   ১৭   ০  ০  ০  ০  –   ২২   ০  ০  ০  ০  –   ২০   ০  ০  ০  ০  –   ১৭   ০  ০  ০  ০  –   ১৩   ০  ১  ০  ১  ৬৯                       সর্বমোট  ০  ১  ০  ১  ১২১   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.   ৩  ০  ০  ০  ০  –   ৫  ০  ০  ০  ০  –   ৩  ০  ০  ০  ০  –   ৪  ০  ০  ০  ০  –   ১  ০  ০  ০  ০  –   ১  ০  ০  ০  ০  –   ১  ০  ০  ০  ০  –   ১  ০  ০  ০  ০  –   ২  ০  ০  ০  ০  –   ২  ০  ০  ০  ০  –             সর্বমোট  ০  ০  ০  ০  –   গ্রীষ্মকালীন ক্রীড়া অনুযায়ী পদক     ০  ১  ০  ১ সর্বমোট  ০  ১  ০  ১   আরও দেখুন   অলিম্পিক গেমসে সাইপ্রাসের পতাকাবাহীদের তালিকা  প্যারালিম্পিকে সাইপ্রাস   তথ্যসূত্র    বহিঃসংযোগ
রাইনল্ড গাইগার (জন্ম ১০ জুলাই ১৯৪৭)  একজন অস্ট্রীয় ধনকুবের এবং ফরাসি প্রসাধনী খুচরা বিক্রেতা ল'অক্সিটান এন প্রভেন্স এর চেয়ারম্যান ও সিইও।   শিক্ষা  তিনি ১৯৬৯ সালে জুরিখের সুইস ফেডারেল ইনস্টিটিউট অফ টেকনোলজি থেকে ইঞ্জিনিয়ারিংয়ে স্নাতক ডিগ্রি এবং ১৯৭৬ সালে ইনসিয়াড, ফন্টেইনব্লু (ফ্রান্স) থেকে এমবিএ ডিগ্রি অর্জন করেন     ব্যক্তিগত জীবন  গাইগার ডমিনিক মেজ-সেন্সিয়ারকে বিয়ে করেছিলেন। ২০১৭ সালের মে মাসে মেজ মারা যান। এই দম্পতির ৩ ছেলে: ম্যাক্সিমিলিয়েন, নিকোলাস এবং অ্যাড্রিয়েন।  গাইগার সুইজারল্যান্ডের জেনেভাতে থাকেন।    তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জেনেভার ব্যবসায়ী বিষয়শ্রেণী:অস্ট্রীয় শতকোটিপতি বিষয়শ্রেণী:সুইজারল্যান্ডে অস্ট্রীয় প্রবাসী
জসিতা গুরুং (নেপালি: जसिता गुरुङ, জন্ম ১৬  মে, ১৯৯৬) তিনি নেপালি অভিনেত্রী এবং মডেল। লিলি বিলে চলচ্চিত্রে প্রদীপ খডকার বিপরীতে অভিনয়ের জন্য তিনি সমধিক পরিচিত।   প্রারম্ভিক জীবন  জসিতা গুরুং ১৯৯৬ সালের ১৬ মে নেপালের পোখরায় জন্মগ্রহণ করেছিলেন। তবে তিনি যুক্তরাজ্যে তার বাবা-মা এবং নিকটাত্মীয়দের কাছে বড় হয়েছিলেন।   অভিনীত চলচ্চিত্র  বছর নাম ভূমিকাসূত্র২০১৮লিলি বিলি শুর্তি ২০১৯লাভ স্টেশন রানি    পুরস্কার ও সম্মাননা   |- | ২০১৮ | লিলি বিলি | ডিসিনে চলচ্চিত্র পুরস্কার ২০৭৫ (সেরা নবীন আভিনেত্রী)  |  | |- | ২০১৮ |লিলি বিলি | কামনা চলচ্চিত্র পুরস্কার ২০৭৫ (সেরা নবীন আভিনেত্রী)  | |   তথ্যসূত্র    বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি নারী মডেল বিষয়শ্রেণী:নেপালি অভিনেত্রী বিষয়শ্রেণী:ব্রিটিশ অভিনেত্রী বিষয়শ্রেণী:পোখারার ব্যক্তি
যাক্কুম হলো এমন একটি গাছ যার সম্পর্কে মহান আল্লাহ পাক পবিত্র কোরআনে বলেছেন যে, এটি জাহান্নামে জন্মায় এবং এটিকে আগুন গ্রাস করে না। এটি অবিশ্বাসী ও অবাধ্যদের শাস্তির কারণ। এর ফল তিক্ত। কুরআনে উল্লেখ করা হয়েছে যে এটি পাপীদের খাদ্য হবে।   পবিত্র কুরআনে উল্লেখ    আল্লাহ বলেছেন : ﴿أَذَلِكَ خَيْرٌ نُزُلًا أَمْ شَجَرَةُ الزَّقُّومِ ۝٦٢ إِنَّا جَعَلْنَاهَا فِتْنَةً لِلظَّالِمِينَ ۝٦٣ إِنَّهَا شَجَرَةٌ تَخْرُجُ فِي أَصْلِ الْجَحِيمِ ۝٦٤ طَلْعُهَا كَأَنَّهُ رُءُوسُ الشَّيَاطِينِ ۝٦٥ فَإِنَّهُمْ لَآكِلُونَ مِنْهَا فَمَالِئُونَ مِنْهَا الْبُطُونَ ۝٦٦ ثُمَّ إِنَّ لَهُمْ عَلَيْهَا لَشَوْبًا مِنْ حَمِيمٍ ۝٦٧ ثُمَّ إِنَّ مَرْجِعَهُمْ لَإِلَى الْجَحِيمِ ۝٦٨﴾[./سورة_الصافات سورة الصافات] [62-68]   অভিশপ্ত গাছ  আল্লাহ বলেছেন : وَإِذْ قُلْنَا لَكَ إِنَّ رَبَّكَ أَحَاطَ بِالنَّاسِ وَمَا جَعَلْنَا الرُّؤْيَا الَّتِي أَرَيْنَاكَ إِلَّا فِتْنَةً لِلنَّاسِ وَالشَّجَرَةَ الْمَلْعُونَةَ فِي الْقُرْآنِ وَنُخَوِّفُهُمْ فَمَا يَزِيدُهُمْ إِلَّا طُغْيَانًا كَبِيرًا ٦٠   হাদিসে যাক্কুম    লোকেরা ঘর প্রদক্ষিণ করছিল। ইবনে আব্বাস রাসুলের সাথে বসে ছিলেন। : রাসূলুল্লাহ ﷺ  বলেছেন হে ঈমানদারগণ, তোমরা আল্লাহকে ভয় কর যেমন ভয় করা দরকার এবং তোমরা পুরাপুরি আনুগত্য করা ব্যতীত মৃত্যুবরণ করো না। যদি দুনিয়ায় একফোঁটা যাক্কুমও পড়ে যেত, তাহলে তা পৃথিবীর মানুষের জীবিকা নির্বাহ করা তিক্ত হত। সুতরাং যাদের খাদ্য যাক্কুম ছাড়া কোন খাবার হবে না তাদের কী হবে। مسند أحمد 4/259 صححه أحمد شاكر   বর্ণনা  পবিত্র কোরানের আয়াত থেকে নেওয়া হয়েছে যে এই গাছটি একটি মন্দ গাছ। এর শিকড় জাহান্নামের তলদেশে পৌঁছেছে এবং এর শাখা-প্রশাখা জাহান্নামে ছড়িয়ে রয়েছে। এই গাছের ফল দেখতে কুৎসিত। এই কারণে এটাকে শয়তানদের মাথার সাথে তুলনা করা হয়। তাদের মাথার কুশ্রীতা তাদের না দেখলেও তাদের আত্মার মধ্যে বসতি স্থাপন করে। এই গাছ মন্দ,  এর পরাগও মন্দ। তবে জাহান্নামিরা ক্ষুধায় এমন পর্যায়ে পড়ে যে, তাদের পেট ভরা অবস্থায় খাওয়া থেকে তাদের রেহাই নেই। যখন তাদের পেট ভরে যায়, তখন তাদের পেটে তেল ফুটার মতোই ফুটতে শুরু করে। ফলস্বরূপ তারা প্রচণ্ড ব্যথা অনুভব করে। যখন তাদের অবস্থা এই পর্যায়ে পৌঁছায়, তখন তারা গরম পানিতে ছুটে যায়। যে তার তাপ হারিয়ে ফেলে, তাই তারা তা থেকে উটের পানের মতো পান করে। এমন রোগ নিবারণ করে না যা তাদের আক্রান্ত করে। তারপর জ্বর তাদের অন্ত্র কাটা। طعام أهل النار وشرابهم ولباسهم - الدرر السنية    তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:জাহান্নাম বিষয়শ্রেণী:পৌরাণিক কাহিনীর বৃক্ষ
থাম্ব|উত্তরবঙ্গের মানচিত্র। ভারত ও বাংলাদেশের জেলাগুলি পৃথক রঙে চিহ্নিত। থাম্ব|খ্রিস্টীয় একাদশ শতাব্দীর উত্তরবঙ্গ থেকে পাওয়া নৃত্যভঙ্গীতে গণেশের মূর্তি, এশীয় কলা জাদুঘর, বার্লিন। উত্তরবঙ্গ বলতে বাংলাদেশের উত্তর-পশ্চিম ও পশ্চিমবঙ্গের উত্তর অংশকে বোঝায়। বর্তমান বাংলাদেশের রাজশাহী বিভাগ, রংপুর বিভাগ এবং পশ্চিমবঙ্গের জলপাইগুড়ি বিভাগ ও মালদহ বিভাগ উত্তরবঙ্গের অংশ হিসেবে অন্তর্ভুক্ত। গঙ্গা নদী দক্ষিণবঙ্গ থেকে উত্তরবঙ্গকে পৃথক করেছে। অর্থনৈতিক দিক থেকে উত্তরবঙ্গ দক্ষিণবঙ্গের তুলনায় পশ্চাৎপদ।   ইতিহাস  অদ্ভুৎসাগর গ্রন্থে রাজা বরেন্দ্র সেন এর এর উল্লেখ রয়েছে ইন্দ্রের বরে যার জন্ম (পৌরাণিক কাহিনী অনুসারে) এবং তার রাজ্যটি বরেন্দ্র নামে পরিচিত ছিল। উত্তরবঙ্গে প্রাচীন বাংলার কয়েকটি রাজধানী অবস্থিত ছিল। বগুড়ায় মৌর্য আমলের শহর পুন্ড্রনগরের ধ্বংসাবশেষ রয়েছে। বাংলাদেশের চাঁপাইনবাবগঞ্জ জেলা ও ভারতের মালদহ জেলার সীমান্তে গৌড় অবস্থিত, পাল শাসনামলে এই অঞ্চলটি সেন রাজাদের সামন্তরাজ্য হিসেবে পরচিত ছিল।একসময় রংপুর ও কোচবিহার কামরূপের অংশ ছিলো। গৌড়ের পরে এ অঞ্চলের সবচেয়ে পুরাতন শহর নাটোর।   ভূগোল  থাম্ব|উত্তরবঙ্গের নদনদী  উত্তরবঙ্গের প্রধান নদনদী হলো তিস্তা, তোর্ষা, জলঢাকা, রায়ডাক, মহানন্দা ইত্যাদি।   জনসংখ্যা    বাংলাদেশ  ২০১১ সালের আদমশুমারি অনুসারে এই অঞ্চলের জনসংখ্যা ৩,০২,০১,৮৭৩ (৩ কোটি)। সংখ্যাগরিষ্ঠ জনসংখ্যা অনুসরণ করে ইসলাম, অনুসরণ করে হিন্দুধর্ম, বৃহত্তম সংখ্যালঘু।   পশ্চিমবঙ্গ  ২০১১ সালের আদমশুমারি অনুসারে এই অঞ্চলের জনসংখ্যা ১,৭২,১১,০১০ (১.৭ কোটি)। সংখ্যাগরিষ্ঠ জনসংখ্যা হিন্দু ধর্ম অনুসরণ করে, ইসলাম অনুসরণ করে ছোট কিন্তু উল্লেখযোগ্য জনসংখ্যা খ্রিস্টান এবং বৌদ্ধ ধর্ম অনুসরণ করে।   বাংলাদেশ   বাংলাদেশের উত্তরবঙ্গ রংপুর বিভাগ এর রংপুর,দিনাজপুর,কুড়িগ্রাম, গাইবান্ধা,নীলফামারী,লালমনিরহাট,ঠাকুরগাঁও,পঞ্চগড় জেলা নিয়ে এবং রাজশাহী বিভাগের রাজশাহী,বগুড়া,পাবনা,নাটোর,নওগাঁ,চাঁপাইনবাবগঞ্জ,জয়পুরহাট,সিরাজগঞ্জ জেলা নিয়ে মোট ১৬টি জেলা দ্বারা গঠিত। বাংলাদেশের উত্তরবঙ্গের প্রধান শহর হলো রাজশাহী।   ভারত   ভারতের উত্তরবঙ্গ মূলত জলপাইগুড়ি বিভাগের দার্জিলিং, কালিম্পং, জলপাইগুড়ি, আলিপুরদুয়ার, কোচবিহার জেলা এবং মালদহ বিভাগের মালদহ, উত্তর দিনাজপুর, দক্ষিণ দিনাজপুর জেলা নিয়ে মোট ৮টি জেলা দ্বারা গঠিত। ভৌগোলিকভাবে এটি দার্জিলিং পর্বত ও ডুয়ার্স সমভূমি দ্বারা গঠিত। মনোরম প্রাকৃতিক পরিবেশের জন্যে এই অঞ্চলে পর্যটন শিল্প খুবই উন্নত। শিলিগুড়ি ভারতের উত্তরবঙ্গের প্রধান শহর; এই শহর একাধারে পশ্চিমবঙ্গের তৃতীয় সবচেয়ে জনবহুল শহর এবং সমগ্র উত্তর-পূর্ব ভারতের প্রবেশদ্বার।   ভাষা  এই অঞ্চলে বাংলা ভাষার বরেন্দ্রী উপভাষা ও কামতাপুরী উপভাষা দুটি কথ্য ভাষা হিসেবে ব্যবহৃত হয়।   আরও দেখুন   দক্ষিণবঙ্গ  উত্তরবঙ্গ (বাংলাদেশ)  উত্তরবঙ্গ (পশ্চিমবঙ্গ)   তথ্যসূত্র     বিষয়শ্রেণী:বঙ্গের ভূগোল বিষয়শ্রেণী:বাংলাদেশের ভূগোল বিষয়শ্রেণী:পশ্চিমবঙ্গের ভূগোল
থাম্ব|ব্রোমাইন তরল দ্রুত কক্ষ তাপমাত্রায় বাষ্পে রূপান্তরিত হয়, অর্থাৎ এটির উদ্বায়িতা উচ্চ। রসায়নবিদ্যায় উদ্বায়িতা বলতে পদার্থের একটি ঔপাদানিক ধর্মকে বোঝায়, যা দিয়ে ঐ পদার্থটির দ্রুত বাষ্পীভূত হওয়ার প্রবণতাকে নির্দেশ করা হয়। একটি প্রদত্ত তাপমাত্রা ও চাপে একটি উচ্চমাত্রায় উদ্বায়ী পদার্থের বাষ্প হিসেবে বিরাজ করার সম্ভাবনা বেশি; অন্যদিকে নিম্নমাত্রায় উদ্বায়ী পদার্থের তরল বা কঠিন হিসেবে বিরাজ করার সম্ভাবনা বেশি। কোনও বাষ্পের ঘনীভূত হয়ে তরল বা কঠিনে পরিণত হবার প্রবণতাকেও উদ্বায়িতা দিয়ে নির্দেশ করা যায়। কম উদ্বায়ী পদার্থগুলি উচ্চমাত্রায় উদ্বায়ী পদার্থগুলির তুলনায় বাষ্পীয় অবস্থা থেকে অধিকতর দ্রুত ঘনীভূত হতে পারে। কোনও পদার্থের দলের মধ্যে সেগুলি বায়ুমণ্ডলে উন্মুক্ত থাকলে কত দ্রুত বাষ্পীভূত বা ঊর্ধ্বপাতিত হয়, সে ব্যাপারটি তুলনা করে দলটির বিভিন্ন পদার্থের উদ্বায়িতার পার্থক্য পর্যবেক্ষণ করা সম্ভব। একটি বেশি উদ্বায়ী পদার্থ যেমন ডাক্তারি অ্যালকোহল (আইসোপ্রোপাইল অ্যালকোহল) খুব দ্রুত বাষ্পীভূত হয়ে যায়, অন্যদিকে কম উদ্বায়ী পদার্থ যেমন উদ্ভিজ্জ তেল ঘনীভূত থাকবে। সাধারণভাবে কঠিন পদার্থগুলি তরল পদার্থের চেয়ে অনেক কম উদ্বায়ী, তবে এর কিছু ব্যতিক্রম আছে। যেসব কঠিন পদার্থ ঊর্ধ্বপাতিত হতে পারে (অর্থাৎ সরাসরি কঠিন থেকে বায়বীয় বা বাষ্পীয় দশায় রূপান্তরিত হতে পারে) যেমন শুষ্ক বরফ (কঠিন কার্বন ডাই-অক্সাইড) বা আয়োডিন মান অবস্থায় কিছু তরলের সমান হারে বাষ্পীভূত হতে পারে।   তথ্যসূত্র    বহিঃসংযোগ   Volatility from ilpi.com  Definition of volatile from Wiktionary  বিষয়শ্রেণী:ভৌত রসায়ন বিষয়শ্রেণী:রাসায়নিক ধর্ম বিষয়শ্রেণী:তাপগতীয় ধর্ম বিষয়শ্রেণী:প্রকৌশল তাপগতিবিজ্ঞান বিষয়শ্রেণী:গ্যাস